Παναγιώτης Ιασωνίδης

Ο Παναγιώτης Ιασωνίδης ήταν Έλληνας καλαθοσφαιριστής, ο οποίος αγωνιζόταν στην ομάδα του Άρη Θεσσαλονίκης, κατακτώντας το πρωτάθλημα Ελλάδος του 1930 και τρία πρωταθλήματα Θεσσαλονίκης.

Καριέρα
Ο Ιασωνίδης συμμετείχε στην ομάδα του Άρη που κατέκτησε το πρωτάθλημα Θεσσαλονίκης την σεζόν 1927-28 με οκτώ νίκες σε ισάριθμους αγώνες.Εφημερίδα Μακεδονία, 12/3/1928, Σελίδα: 3 Στην συνέχεια, κατέλαβε την τρίτη θέση στην τελική φάση του πανελλήνιου πρωταθλήματος, μετά την ήττα του στον ημιτελικό από τον Ηρακλή με 30-23, στις 22 Απριλίου 1928.Εφημερίδα Μακεδονία, 22/4/1928, Σελίδα: 2

Το 1928-29, οι "κίτρινοι" κατέκτησαν και πάλι το πρωτάθλημα Θεσσαλονίκης χωρίς ήττα,Εφημερίδα Μακεδονία, 11/3/1929, Σελίδα: 3 αλλά ηττήθηκαν από τον Πανελλήνιο με 29-27 κατέκτησε την δεύτερη θέση του πανελλήνιου πρωταθλήματος.Εφημερίδα Μακεδονία, 8/5/1929, Σελίδα: 5

Το 1929-30, ο Άρης κατέκτησε για τρίτη συνεχή χρονιά αήττητος το τοπικό πρωτάθλημα, φθάνοντας τους πέντε τοπικούς τίτλους.Εφημερίδα Μακεδονία, 31/3/1930, Σελίδα: 3 Για άλλη μια χρονιά αγωνίστηκε στην τελική φάση του πρωταθλήματος Ελλάδος, όπου κατέκτησε τον τίτλο για πρώτη φορά στην ιστορία του, κερδίζοντας την ΧΑΝΘ με 32-22.Εφημερίδα Μακεδονία, 23/4/1930, Σελίδα: 3

Το 1930-31, ο Άρης γνώρισε τις πρώτες ήττες του μετά το 1927 και περιορίστηκε στην τρίτη θέση του πρωταθλήματος Θεσσαλονίκης.Εφημερίδα Μακεδονία, 22/5/1931, Σελίδα: 5 Τελική φάση του πανελλήνιου πρωταθλήματος δεν διοργανώθηκε για την επόμενη τετραετία.

Ο Ιασωνίδης υπήρξε βασικό στέλεχος του Άρη, μέχρι το 1931 όταν και ξεκίνησε η παρακμή του τμήματος, η οποία οδήγησε στην αναστολή της λειτουργίας του από το 1936 μέχρι το 1939.

Παραπομπές

 Πηγές 
 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 1930: Το 1ο πρωτάθλημα του ΑΡΗ στο μπάσκετ | aris.re

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Άρη Θεσσαλονίκης